www.egypt.net الصفحه دى يتيمه, حاول تضيفلها لينك فى صفحات تانيه متعلقه بيها. مصر (الاسم الرسمى للدوله الحاليه هو جمهورية مصر العربيه). من سنة 1971, بلد موجوده فى شمال شرق قارة افريقيا و جنوب البحر المتوسط. مصر عدد سكانها من اكبر تعدادات سكان الدول فى افريقيا, و حسب اخر التقديرات, عدد سكان مصر يزيد عن 90 مليون انسان, و ترتيبها بييجى نمره اربعتاشر على مستوى العالم من حيث عدد السكان, بيعيش اغلبهم على ضفاف النيل اللى مساحة الوادى بتاعه حوالى 40,000 كيلو متر مربع. الصحرا بتشكل أغلب مساحتها و هى مش معموره. معظم السكان فى مصر (حوالى نصهم) دلوقتى من الحضر بيعيشو فى مدن, ربعهم فى مدينة القاهره, اكبر مدينه فى افريقيا و الشرق الأوسط و كمان فيه نسبه كبيره فى مدينة اسكندريه و فى الدلتا. مصر ليها شهره عالميه بسبب تاريخها من ايام الحضاره المصريه القديمه اللى سابوا لمصر و للعالم اروع الاثار زى اهرامات الجيزه و ابو الهول و معبد الكرنك و وادى الملوك فى مدينة الاقصر. مصر كمان ليها دور مهم جداً فى الشرق الأوسط و خصوصا على المستوى الثقافى و السياسى. معظم مساحة مصر تعتبر فى قارة افريقيا معدا جزء صغير فى قارة اسيا اللى هو شبه جزيرة سينا.